עם גידול מספר הנוסעים היוצאים לחופשות שייט מישראל והמוערך בכמאה אלף בכל שנה, נולד גם ביטוח ביטול שייט/ טיסה המאפשר לבטל את היציאה מהארץ עד 12 שעות לפני הטיסה. בעבר שמעתי לא פעם על מקרים בהם משפחות הפסידו את עלות החופשה כולה כתוצאה מחוסר כיסוי ביטוחי.
חשוב להיות ערוכים לכל תרחיש של שינוי בתוכנית של הרגע האחרון. ביטול יכול להיות מכל סיבה והמשמעות יכולה להיות עגומה, ביטול החופשה לה פיללנו והפסד כספי לא מבוטל. על תסתמכו על “הכל יהיה בסדר”.
מהו ביטוח ביטול שייט / טיסה מכל סיבה ?
ביטוח המאפשר לכם להגן חלקית (80%) על כספכם במקרה של ביטול היציאה מהארץ מכל סיבה שהיא מרגע הזמנת החופשה.
לתשומת לבכם, לא מדובר בביטוח בריאות או/ו המטען שלכם אותו אתם צריכים לבצע בנוסף, ומתייחס בד”כ למקרים החלים בחו”ל. פה מדובר בביטוח המגן עליכם לפני היציאה מהארץ.
כאמור, תקופת הביטוח הינה מיום רכישת הביטוח ועד 12 שעות לפני מועד היציאה של הטיסה מהארץ ביוזמת המבוטח או עד מועד ביטול הפוליסה במקרה של ביטול במהלך תקופת הביטוח. במידה והביטול הוא לא ביוזמת הלקוח אלא ביוזמת חברת התעופה או השייט, אזי מקרים אלו אינם מכוסים.
חשוב ! את הביטוח ניתן לרכוש עד 7 ימים ממועד רכישת חבילת השייט (טריפ גרנטי) או 15 יום (הראל) ובתנאי שטווח הזמן עד הנסיעה גדול מ-15 יום. תאריך תחילת הביטוח לא יעלה על 365 ימים לפני מועד הנסיעה.
זכרו, במידה וביטלתם את הטיסה, ניתן לקבל החזר כספי עבור כל השירותים הנלווים, כולל השייט. במידה ולא ביטלתם את הטיסה, לא ניתן לקבל החזר על שאר השירותים. ניתן לבטח בפוליסה אחת עד 12 נוסעים והסכום המקסימאלי בפוליסה הינו 20,000 דולר.
סכום ההחזר ללקוח הוא 80% מעלות החבילה. אם הנוסע קיבל החזר מחברת התעופה בשווי של 200$ לדוגמא על כרטיס שעלותו 700$ אז חברת הביטוח תפצה את הנוסע על 80% מ-500$, כלומר 400$. אם הנוסע רכש ביטוח על כרטיס טיסה שעלותו לדוגמא 700$ ולאחר הביטול הוא חויב ע”י סוכן הנסיעות על 100$ נוספים, הנוסע יקבל מהביטוח החזר של 560$ – השווה ל-80% מ-700$.
השתתפות עצמית היא בעלות של 20% מכלל סכום העסקה. ניתן לבטל את הפוליסה לאחר הרכישה וההחזר יחושב על פי דמי הביטוח X מספר הימים ממועד הביטול ועד תום תקופת הביטוח, מחולק במספר הימים הכולל של כל תקופת הביטוח. מסכום ההחזר היחסי ינוכו כפי שציינתי 20% כהשתתפות עצמית.
בהראל דמי הביטוח הם 6% מעלות החבילה וכ-8% בטריפ גרנטי. אתר סוכנות הביטוח Ins Travel מדווח כי תופעת ביטול הטיסות היא יותר נפוצה ממה שחשבנו, רק בשנה האחרונה כ-300 אלף נוסעים ישראלים נאלצו לבטל את כרטיס הטיסה שלהם.
ביטוח ביטול טיסה מכל סיבה מהווה את המגן האולטימטיבי כנגד כל סיטואציה של ביטול טיסה מתוכננת.
המחיר משתנה בהתאם לחברת הביטוח, גיל ובריאות המבוטח והכיסויים שנרכשים. מתייחס לשבוע לפני הנסיעה ועד החזרה לארץ ומדובר בעיקר בגין סיבות רפואיות בלבד.
*הכותב אינו סוכן ביטוח ולכל פוליסה יש הגדרות שונות בהתאם לפרמטרים משתנים. לפני ביצוע רכישת הביטוח מומלץ להיוועץ בסוכן ביטוח מוסמך.
דמי שירות בחופשת שיט – חובה או מחווה ?